Ryan Yates

Ryan James Yates (s. 21. marraskuuta 1997) on englantilainen jalkapalloilija, pelipaikaltaan keskikenttäpelaaja. Hän on pituudeltaan 190-senttimetrinen. Hän edustaa Englannin Valioliigassa pelaavaa Nottingham Forestia.

Yates on Nottingham Forestin kasvatti. Hän aloitti liigauransa kausina 2016–2018 lainasopimuksilla National Leaguen Barrow'ssa, ykkösliigan Shrewsbury Townissa, kakkosliigan Notts Countyssa ja ykkösliigan Scunthorpe Unitedissa. Hän pelasi kausina 2018–2022 Nottinghamissa 120 Englannin mestaruussarjan ottelua, joissa hän teki 14 maalia ja niistä kahdeksan kaudella 2021–2022. Hän pelasi myös täydet minuutit kauden 2021–2022 kolmessa nousukarsintaottelussa, joiden tuloksena Nottingham nousi Valioliigaan. Yates pelasi kaudella 2022–2023 Valioliigassa 26 ottelua, joista 21 ottelua avauskokoonpanossa. Kauden ainoat maalinsa hän teki cup-otteluissa.

Lähteet 

Englantilaiset jalkapalloilijat
Vuonna 1997 syntyneet
Elävät henkilöt